b'\n_START_ARTICLE_\nConcert per a piano n\xc3\xbam. 21 (Mozart)\n_START_SECTION_\nAndante\n_START_PARAGRAPH_\nL\'andante s\'inicia amb una figuraci\xc3\xb3 de tercet en el baix suportant una melodia l\xc3\xa0nguida. Despr\xc3\xa9s d\'una exposici\xc3\xb3 reposada de l\'orquestra, el solista repr\xc3\xa8n el tercet i comparteix la melodia amb el conjunt. Hi ha breus moments de "tristesa", per\xc3\xb2 en general el to del moviment \xc3\xa9s brillant i calm._NEWLINE_Aquest segon moviment va ser incl\xc3\xb2s en la banda sonora de la pel\xc2\xb7l\xc3\xadcula sueca Elvira Madigan (1967). El nom de la pel\xc2\xb7l\xc3\xadcula ha estat usat sovint com a sobrenom per a aquest concert.\n_START_SECTION_\nAllegro vivace assai\n_START_PARAGRAPH_\nEl rond\xc3\xb3 final s\'inicia amb l\'orquestra presentant un alegre i "saltador" tema. Despr\xc3\xa9s d\'una breu cadenza, el piano s\'uneix i elabora una mica m\xc3\xa9s els temes. En aparen\xc3\xa7a l\'estil \xc3\xa9s de pregunta-resposta, amb un intercanvi fluid de rols per part del piano i el conjunt. El solista fa servir les escales i els arpegis per adornar els temes i una curta cadenza que transita a un tema principal. El tema principal es presenta una vegada m\xc3\xa9s, portant el moviment en sentit ascendent que acaba en una nota triomfant.'